Н А Ц Р Т

На основу чланова 35. став 7. и 46. Закона о планирању и изградњи („Сл. гл. РС“, бр. 72/09, 81/09-исправка, 64/10 – одлука УС, 24/11, 121/12, 42/13 – одлука УС, 132/14, 145/14, 83/18, 31/19, 37-19 – др. закон 9/20, 52/21 и 62/23), члана 32. Правилникa о садржини, начину и поступку израде докумената просторног и урбанистичког планирања („Службени гласник РС“, бр. 32/19), чл. 32. став 1. тачка 5. Закона о локалној самоуправи („Сл. гл. РС”, бр. 129/07, 83/14 - др. закон, 101/16 - др. закон, 47/18 и 111/21 - др. Закон), члана 40. став 1. тачка 5. Статута Општине Сурдулица („Сл. гл. Града Врања“, бр. 7/19) и члана 35. Пословника СО-е Сурдулица („Сл. гл. Града Врања“, бр. 17/19), Скупштина општине Сурдулица на седници одржаној \_\_\_\_\_\_\_\_\_\_\_. године, донела је:

**О Д Л У К У**

**О ИЗРАДИ ЧЕТВРТЕ ИЗМЕНЕ И ДОПУНЕ ПЛАНА ГЕНЕРАЛНЕ РЕГУЛАЦИЈЕ НАСЕЉА СУРДУЛИЦА („Службени гласник Града Врања“, бр. 35/12, 34/16, 15/17, 22/22 и 3/23)**

Члан 1.

Приступа се изради четврте измене и допуне Плана генералне регулације насеља Сурдулица („Службени гласник Града Врања“, бр. 35/12, 34/16, 15/17, 22/22 и 3/23) (у даљем тексту: План).

Члан 2.

Прелиминарна граница Плана обухвата следеће урбанистичке целине:

* Урбанистичку целину I.1 – део,
* Урбанистичку целину I.2 – део.

Површина обухвата Плана је оквирно 5,8ha.

Граница планског обухвата из првог става овог члана је оквирна и биће ближе утврђена у фази израде нацрта Плана.

Графички приказ обухвата Плана чини саставни део ове Одлуке.

Члан З.

Плански основ за израду измена и допуна Плана је Усклађени план генералне регулације насеља Сурдулица („Службени гласник Града Врања“, бр. 35/12, 34/16, 15/17, 22/22 и 3/23). Решења у погледу концепције треба да су у складу са дефинисаном наменом простора, тако да се на рационалан начин уреди предметни простор.

Члан 4.

Принципи планирања, коришћења, уређења и заштите простора Плана односе се на рационално коришћење саобраћајне матрице, преиспитивање максималне висине објеката и усклађивање са постојећом изграђеношћу простора.

Члан 5.

 Визија и циљ израде и доношења овог Плана заснивају се на стварању повољнијих услова за изградњу кроз прилагођавање урбанистичких параметара и планиране регулације са фактичким стањем.

Члан 6.

 Концептуални оквир планирања састоји се у следећем:

* преиспитивању површина јавне и остале намене и грађевинских линија,
* усаглашавању регулационе ширине улица,
* преиспитивању максималне спратности објеката у централној зони насеља

Члан 7.

 Рок за израду Плана је 60 дана од дана потписивања уговора са изабраним обрађивачем у поступку јавне набанке.

Члан 8.

Средства за израду плана обезбедиће се у буџету Општине Сурдулица.

Члан 9.

Како се ради о мањим изменама и допунама плана, примењује се скраћени поступак измена и допуна планског документа. У скраћеном поступку измена и допуна планског документа рани јавни увид се не спроводи, на начин да се израђује нацрт измена и допуна планског документа, као и да се спроводи поступак јавног увида у трајању од најмање 15 дана. Јавни увид ће бити обављен у просторијама зграде Општине Сурдулица, а време и место одржавања јавног увида се оглашава се у дневном листу и у електронском облику на интернет страници јединице локалне самоуправе. У оквиру јавног увида одржаће се и јавна презентација. О излагању на јавни увид стара се носилац израде Плана - Општинска управа општине Сурдулица - Одељење за урбанизам, стамбено-комуналне, грађевинске и имовинско-правне послове. Јавни увид обавља Комисија за планове СО-е Сурдулица. По завршеном јавном увиду Комисија за планове сачињава извештај који садржи податке о извршеном јавном увиду са свим примедбама, сугестијама и закључком комисије по свакој примедби и исти доставља обрађивачу Плана.

Члан 10.

 За потребе израде Плана спровешће се поступак одлучивања о приступању или неприступању изради стратешке процене утицаја Плана на животну средину.

Члан 11.

Текстуални део Плана објавиће се у „Службеном гласнику града Врања”.

Члан 12.

Ова Одлука ступа на снагу осмог дана од дана објављивања у „Службеном гласнику града Врања".

**СКУПШТИНА ОПШТИНЕ СУРДУЛИЦА**

|  |  |
| --- | --- |
| Број: \_\_\_\_\_\_\_\_\_\_\_\_\_ Сурдулица, \_\_\_\_\_\_\_\_\_.године | ПРЕДСЕДНИКНемања Глигоријевић |

**ГРАФИЧКИ ПРИКАЗ ОБУХВАТА ПЛАНА**

